Ĉuĉe-turo

La Ĉuĉe-turo, omaĝe al la ĉuĉea ideologio, situas en Pjongjango, la ĉefurbo de Nord-Koreio. Ĝi estis konstruita por celebri la 70-jariĝon de Kim Il-sung. La turo estas inter la plej memoreblaj vidindaĵoj de la urbo. Onidire, Kim Il-sung mem proponis la konstruon. La turo situas sur la orienta bordo de la rivero Taedong. La Placo Kim Il-sung situas flanke de la turo. La turo estas 170 metrojn alta, havas kvareĝan bazplanon kaj mallarĝiĝas direkte al la pinto. Ĝi konsistas el 25500 blokoj de granito. Sur la pinto de la turo troviĝas torĉo 20 metrojn alta kaj 45 tunojn peza, farita el metalo kaj lumigita ruĝe. Vidu ankaŭ Ĉuĉea ideologio